IKTATÓSZÁM: 5/16-5/2023. TÁRGY:Pécsi Többcélú Agglomerációs társulás saját bevételeinek és adósságot keletkeztető ügyleteiből eredő fizetési kötelezettségeinek várható összege 2024-2026. évekre

Melléklet:- DB

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2023. február 13.**-**i NYÍLT ÜLÉSÉRE

Előterjesztő: PFEFFER JÓZSEF ELNÖK

előterjesztés készítője: Kovácsné Németh Edit osztályvezető

ELŐADÓ:Pfeffer József ELNÖK

HIVATALI KOORDINÁTOR: -

Véleményezésre megkapta:

- -

- -

- -

- -

bizottsági tárgyalás: számA:

PÉNZÜGYI ÉS ÜGYRENDI BIZOTTSÁG- …/2023.(02.13.)

- -

- -

Illetékes tisztségviselő: NYŐGÉRI LAJOS ALPOLGÁRMESTER

Tisztelt Társulási Tanács!

2011. december 31-én hatályba lépett a Magyarország gazdasági stabilitásáról szóló 2011. évi CXCIV. törvény (Stabilitási törvény), valamint a végrehajtására vonatkozó 353/2011. (XII.30.) kormányrendelet.

Az államháztartásról szóló 2011. évi CXCV. törvény 29/A. §-ban foglaltak szerint:

A helyi önkormányzat, a nemzetiségi önkormányzat és a társulás évente, legkésőbb a költségvetési rendelet, határozat elfogadásáig határozatban állapítja meg

a) a Gst. 45. § (1) bekezdés a) pontjában kapott felhatalmazás alapján kiadott jogszabályban meghatározottak szerinti *saját bevételeinek* és

b) a Gst. 3. § (1) bekezdése szerinti *adósságot keletkeztető ügyleteiből eredő fizetési* *kötelezettségeinek* a költségvetési évet követő három évre várható összegét.

A részletszabályokat az adósságot keletkeztető ügyletekhez történő hozzájárulás részletes szabályairól szóló 353/2011. (XII.31.) Kormányrendelet (Továbbiakban: Rendelet) tartalmazza.

Az önkormányzat *saját bevételeinek* fogalmát a Rendelet 2. § (1) bekezdése az alábbiak szerint tartalmazza:

1. a helyi adóból és a települési adóból származó bevétel,

2. az önkormányzati vagyon és az önkormányzatot megillető vagyoni értékű jog értékesítéséből és hasznosításából származó bevétel,

3. az osztalék, a koncessziós díj és a hozambevétel,

4. a tárgyi eszköz és az immateriális jószág, részvény, részesedés, vállalat értékesítéséből vagy privatizációból származó bevétel,

5. bírság-, pótlék- és díjbevétel, valamint

6.a kezesség-, illetve garanciavállalással kapcsolatos megtérülés.

A Rendelet 2. § (2) bekezdése szerint az önkormányzati társulás esetén saját bevételként elsősorban a társulás saját bevételét kell figyelembe venni.

A fent említett jogszabályhelyek alapján a Társulás 2023. évi tervezett saját bevételeinek összege: 140.918.695 Ft

Az önkormányzat *adósságot keletkeztető ügyeletei* alatt a Stabilitási törvény 3. § (1) bekezdése szerinti ügyeletek értendők:

a) hitel, kölcsön felvétele, átvállalása a folyósítás, átvállalás napjától a végtörlesztés napjáig, és annak aktuális tőketartozása,

b) a számvitelről szóló törvény (a továbbiakban: Szt.) szerinti hitelviszonyt megtestesítő értékpapír forgalomba hozatala a forgalomba hozatal napjától a beváltás napjáig, kamatozó értékpapír esetén annak névértéke, egyéb értékpapír esetén annak vételára,

c) váltó kibocsátása a kibocsátás napjától a beváltás napjáig, és annak a váltóval kiváltott kötelezettséggel megegyező, kamatot nem tartalmazó értéke,

d) az Szt. szerint pénzügyi lízing lízingbevevői félként történő megkötése a lízing futamideje alatt, és a lízingszerződésben kikötött tőkerész hátralévő összege, e) a visszavásárlási kötelezettség kikötésével megkötött adásvételi szerződés eladói félként történő megkötése - ideértve az Szt. szerinti valódi penziós és óvadéki repóügyleteket is - a visszavásárlásig, és a kikötött visszavásárlási ár,

f) a szerződésben kapott, legalább háromszázhatvanöt nap időtartamú halasztott fizetés, részletfizetés, és a még ki nem fizetett ellenérték, g) hitelintézetek által, származékos műveletek különbözeteként az Államadósság Kezelő Központ Zrt.-nél (a továbbiakban: ÁKK Zrt.) elhelyezett fedezeti betétek, és azok összege

A Stabilitási tv. 10. § (5) bekezdése alapján az önkormányzat adósságot keletkeztető ügyletből származó tárgyévi összes fizetési kötelezettsége az adósságot keletkeztető ügylet futamidejének végéig egyik évben sem haladhatja meg az önkormányzat adott évi saját bevételeinek 50%-át.

*A Pécsi Többcélú Agglomerációs Társulás vonatkozásában a jelenleg rendelkezésre álló információk alapján ilyen ügylet nem várható.*

A fent említett jogszabályok alapján a társulás saját bevételeinek és fizetési kötelezettségeinek a tervét a határozati javaslat tartalmazza a költségvetési évet követő három évre vonatkozóan.

Kérem a Tisztelt Társulási Tanácsot, hogy a határozattervezet szerint döntsön a Társulás saját bevételeinek és adósságot keletkeztető ügyleteiből eredő fizetési kötelezettségeinek várható összegéről a 2024-2026. évekre vonatkozólag.

Pécs, 2023.február 6.

Pfeffer József

elnök